
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμής του αιγιαλού και δημιουργία ζώνης πα¬ 
ραλίας στη θέση ΑΜΑΔΑΡΟΣ Βόνιτσας Νομού Αιτωλ/νίας , 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής χορήγησης οικοδομικών αδειών στο εγκεκρι¬ 
μένο σχέδιο της Κοινότητας Φυλής. 2 

Αναστολή οικοδομικών εργασιών και χορήγησης οικοδομικών 
αδειών στα Ο.Τ. 204 και 205, περιοχή 92, που περικλείεται 
από τις οδούς Μηλιαράκη, Κουρτίδου, Σταθάτου και Ρεγκούκου 3 
Αναστολή οικοδομικών εργασιών και χορήγησης οικοδομικών 
αδειών στα Ο.Τ. 23, 24, 25, 34, 35, περιοχή 69, στα Κουντου- 


ριώτικα . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθμ. 2080 (1) 


Καθορισμός οριογραμμής του αιγιαλού και δημιουργία ζώνης παραλίας 
στη θέση ΑΜΑΔΑΡΟΣ Βόνιτσας Νομού Αιτωλ/νίας. · 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλού και παραλίας όπως τροποποιήθηκαν και συμπληρώθηκαν με 
τις διατάξεις α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/ 26.4.1982 (ΦΕΚ 214/ 26.4.1982 τεύχος Β’) κοι¬ 
νής απόφασης των Υπουργών Προεδρίας Κυβέρνησης και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την αριθ. 63/31.12.1986 απόφασή μας σχετικά με την συγκρό¬ 
τηση Επιτροπών καθορισμού των ορίων του αιγιαλού και παραλίας και 
θέσεων αμμοληψίας στις περιφέρειας των Οικον. Εφοριών Νομού Αι- 
τωλ/νίας. 

4. Την από 13.5.1987 έκθεση της Επιτροπής καθορισμό των ορίων 
του αιγιαλού και παραλίας και θέσεων αμμοληψίας, που καθώρισε τα 
όρια του αιγιαλού και της παραλίας στη θέση «ΑΜΑΔΑΡΟΣ» περιφέ¬ 
ρειας Δήμου Βόνιτσας Ν. Αιτωλ/νίας και το από τον Δημήτριο Βασ. 
Τσώλη, πολιτικό μηχανικό συνταχθέν την 20.3.1987 τοπογραφικό και 
υψομετρικό διάγραμμα εις μία πινακίδα με κλίμακα 1:500 ηλεγμένο 
δια την ακρίβεια της αποτύπωσης από την Αναστασία Μούτσιου τοπο¬ 
γράφου Υπομηχανικού της Δ/νσης Τεχνικών Υπηρεσιών Ν. Αιτωλ/ 
νιας την 27.4.1987 και θεωρηθέν την 27.4.87 από τον Δ/ντή Τεχνι¬ 
κών Υπηρεσιών Ν. Αιτωλ/νίας Τιμόθεο Τριφιάτη. 


5. Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο αριθ. Φ. 187.2/ 310/87/ 25.7.1987 έγγραφό του. 

6. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α/ 1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παράγραφος 1 του Ν. 3200/1955 αρμοδιότητας των 
Νομαρχών αντικειμένων τινών αρμοδιότητος του Υπουργού Οικονομι¬ 
κών», του Β,Δ. 704/1970 και του άρθρου 1 παράγραφος 5 του Π.Δ. 
71/25.2.1985, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 13.5.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 20.3.1987 τοπογραφικό διάγραμμα, που την συνο¬ 
δεύει, το οποίο συντάχτηκε από τον Πολιτικό Μηχανικό Δημήτριο Βασ. 
Τσώλη, με Κλίμακα 1:500, επί του οποίου η προαναφερόμενη Επι¬ 
τροπή καθώρισε στη θέση «ΑΜΑΔΑΡΟΣ» περιφέρειας Δήμου Βόνιτσας 
Νομού Αιτωλ/νίας α) με ερυθρά συνεχή πολυγωνική γραμμή την οριο¬ 
γραμμή του ΑΙΓΙΑΛΟΥ, β) με κίτρινη συνεχή πολυγωνική γραμμή την 
οριογραμμή της παραλίας. 

2. Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευτούν στην εφημερίδα της Κυβέρνησης, σύμ¬ 
φωνα με τις διατάξεις του άρθρου 13 του Ν. 1078/1980. 

Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 


ΕΚΘΕΣΗ 

Επιτροπής καθορισμού των ορίων του αιγιαλού και της παραλίας στη 
θέση «ΑΜΑΔΑΡΟΣ» Βόνιτσας (αριθ. 74 Π.Δ. 636/77). 

Δια τον καθορισμό το πρώτον των ορίων του αιγιαλού εις θέση «ΑΜΑ¬ 
ΔΑΡΟΣ» Βόνιτσας. 

Στη Βόνιτσα σήμερα την 13.5.1987, ημέρα της εβδομάδας Τετάρτη 
και ώρα ΙΟπ.μ. οι υπογεγραμμένοι: 

1. Μοσχούτας Σπυρίδων, αναπληρωτής Οικονομικού Εφόρου Βόνι¬ 
τσας ως Πρόεδρος. 

2. Μούτσιου Αναστασία, τοπογράφος υπομηχανικός ως αναπληρώ- 
τρια Διευθυντού Τεχνικών Υπηρεσιών Νομού Αιτωλ/νίας ως μέλος και 

3. Μαργέλης Άγγελος, λιμενάρχης Πρέβεζας ως μέλος, αποτελού- 
ντες την επιτροπή καθορισμού των ορίων του αιγιαλού δυνάμει των 
αρθρ. 74 του Π.Δ. 636/77 και της υπ’ αριθ. 1080/6.5.1987 εγγρά¬ 
φου του Οικονομικού Εφόρου Βόνιτσας για τον καθορισμό ορίων αιγια- 
λού και παραλίας στη θέση «ΑΜΑΔΑΡΟΣ» Βόνιτσας Αιτωλ/νίας και 
αφού μετέβημεν επί τόπου εις την προαναφερθείσα περιοχή την 
13.5.1987. 

Λαβόντες υπ’ όψη: 

1. Την απο 28.4.1987 αίτηση του Αγγέλου Σολδάτου δια της 
οποίας ζητείται ο καθορισμός των ορίων του αιγιαλού εις την ανωτέρω 
π *Ρ ι °χή· 

2. Το υπό τον ΔΗΜΗΤΡΙΟ ΒΑΣ. ΤΣΩΛΗ πολιτικό μηχανικό συντα- 

χθέν την 20.3.1987 τοπογραφικό και υψομετρικό διάγραμμα εις μία 
(1) πινακίδα εις κλιμ. 1:500 ηλεγμένο δια την ακρίβεια της αποτυπώ- 
σεως υπό της Αναστασίας Μούτσιου, τοπογράφου Υπομηχανικού της 
Διευθ. Τεχνικών Υπηρεσιών Νομαρχίας Αιτωλ/νίας την 27.4.1987 
και θεωρηθέν υπό της Διευθ. Τεχν. Υπηρ. Νομού Αιτωλ/νίας την 
27.4.1987 ως το άρθρο 20 Ν. 719/77 ορίζει. 

3. Τας διατάξεις του Α.Ν. 2344/40 όπως αυτός ετροποποιήθη. 

4. Την εκ της επιτόπιου μεταβάσεως σχηματισθήσαν αντίληψη περί 
του πλάτους της βρεχομάνης ζώνης της ξηράς και λοιπών συναφών 
στοιχείων ήτοι: 

α. Η μορφολογία της περιοχής είναι βραχώδεις με κλίση εδάφους 
από 40% - 80%. Ο αιγιαλός δεν φαίνεται να έχει μεταβληθεί από προ : 
σχώσεις ή τεχνικά έργα. 

β. Η κατάσταση της ακτής είναι αναλοίωτος λόγω της βραχώδους 
συστάσεως του εδάφους και ο παρακείμενος εθνικός δρόμος δεν αλλοί¬ 
ωσε την μορφή του. 

γ. Ο προ της ακτής θαλάσσιος χώρος είναι ελεύθερος από υφάλους 
και ξέρες, τα δε βάθη κυμαίνονται απο 0 έως 10 μέτρα. 

δ. Δεν υπάρχουν παλίρροια και θαλάσσια ρεύματα. 

ε. Οι επικρατούσες καιρικές συνθήκες είναι ήπιες λόγω του κλειστού 
της ακτής. 

Οι επικρατούντες άνεμοι είναι βορειοδυτικοί, των οποίων η ένταση 
και συχνότης αυτών μετριάζονται από την έμπροσθεν υπάρχουσα νησίδα 


(Κουκουμίτσα) (όπως φαίνεται από το σχέδιο). Το ύψος των κυμάτων 
δεν υπερβαίνει το 1 μέτρο στις μεγάλες εντάσεις του καιρού. 

5. "Αλλα στοιχεία δεν ευρέθησαν για την σύνταξη του παρόντος. 

Αποφασίζει: 

Καθορίζει επί του άνω τοπογράφικού διαγράμματος. 

α. την οριογραμμή του αιγιαλού δι’ ερυθράς συνεχούς πολυγωνικής 
γραμμής Α1, Α2, Α3, Α4, Α;>, Α6, Α7, Α8, Α9 της οποίας οι κορυφές 
εξασφαλίζονται με συντεταγμένες σύμφωνα με τον σχετικό πίνακα του 
διαγράμματος (τοπογραφικο). 

β. την οριογραμμή της παραλίας δια συνεχούς κίτρινης πολυγωνικής 
γραμμής Π1, Π2, Π3, Π4, Π5, Π6, Π7, Π8, Π9 της οποίας οι κορυ¬ 
φές εξασφαλίζονται δια σταθερών επί τόπου. 

γ. αποφαίνεται ότι δεν υφίσταται παλαιός αιγιαλός. 

δ. καθορίζεται ζώνη παραλίας μήκους 10 μέτρων, επειδή δεν εξυπη¬ 
ρετούνται οι σκοποί της παραγράφου 1 του άρθρου 7 του ν. 2344/40. 

Η Επιτροπή 
Ο Πρόεδρος 

ΜΟΣΧΟΥΤΑΣ ΣΠΥΡΙΔΩΝ 
Τα μέλη 

1. ΜΟΥΤΣΙΟΥ ΑΝΑΣΤΑΣΙΑ 

2. ΜΑΡΓΕΛΗΣ ΑΓΓΕΛΟΣ 

Αριθ. οίχ. 360158 (2) 

Παράταση αναστολής οικοδομικών αδειών στο εγκεκριμένο σχέδιο της 
Κοινότητας Φυλής. 

Ο ΝΟΜΑΡΧΗΣ ΑΤΤΙΚΗΣ 
Έχοντας υπόψη: 

1. Το Ν. 3200/55 «περί διοικητικής αποκέντρωσης». 

2. Το Ν.Δ. 3620/56 «Περί συμπλήρωσης διατάξεων περί Διοικητι¬ 
κής αποκεντρώσεως». 

3. Τις διατάξεις του Ν.Δ. 1147/72 «περί διοικήσεως της Μείζονος 

Πρωτευούσης». ' 

4. Τις διατάξεις του Β.Δ. 863/1960, όπως τροποποιήθηκε και συ¬ 
μπληρώθηκε μέχρι σήμερα και ειδικώτερα το υπ’ αριθ. 532/70 Ν.Δ. 
και το σε συνέχεια αυτού Β.Δ. 732/70, όπως τροποποιήθηκε με τα υπ’ 
αριθ. 6/7/71 και 198/72 Β. Δ/τα. 

5. Την υπ’ αριθ. 17/3-1/11.12.72 κοινή απόφαση των Υπουργών 
Εσωτερικών και Δημοσίων Έργων «περί οργανώσεως των παρά τη Νο¬ 
μαρχία Αττικής και τοις Διαμερίσμασιν αυτής. Υπηρεσιών αρμοδιοτή¬ 
των Υπουργείου Δ.Ε.». 

6. Το Π.Δ 910/77 «περί οργανισμού του Υ.Δ.Ε.». 

7. Το Ν. 1032/11.3.80 «περί συστάσεως Υπουργείου Χωροταξίας, 
Οικισμού και Περιβάλλοντος». 

8. Την υπ’ αριθ. 13905/721/26.4.82 κοινή Απόφαση Υπουργών 
Προεδρίας της Κυβέρνησης και Χωροταξίας, Οικισμού και Περιβάλλο¬ 
ντος για «Αναμόρωση Συλλογικών Οργάνων κ.λπ», καθώς και την υπ’ 
αριθ. 24712/1248/21.6.82 (ΦΕΚ 404/Β/82) Απόφαση που τροπο¬ 
ποιεί την παραπάνω. 

9) Το από 3.1.29 Δ/γμα «περί γενικού οικοδομικού κανονισμού του 
Κράτους (Κεφ. 11). 

10) Το από 17.7.23 «περί σχεδίου πόλεων, κωμών κ.λ.π.», άρθρο 8. 

11) Τον Α.Ν. 314/1968 «περί παροχής εις τον Υπουργόν Βορείου 
Ελλάδος και τους Νομάρχας αρμοδιότητος επί θεμάτων εγκρίαεως επε- 
κτάσεως κ.λ.π. σχεδίων πόλεων και κωμών ως ετροποποιήθη και συνε- 
πληρώθη δια του υπ’ αρ. 1018/71 Ν.Δ/τος. 

12) Την υπ’ αρ. 1 /1961 εγκύκλιο του Προϊσταμένου της Υπηρεσίας 


Οικισμού του Υπουργείου Δημ. Έργων και την συμπληρωματική της 
εγκύκλιο Ε 8/1975 του Υφυπουργού Δ.Ε. 

13) Το Ν. 947/79 «περί οικιστικών περιοχών» 

14) Το Ν. 1337/83 «περί επέκτάσης των πολ/κών σχεδίων, οικι¬ 
στική ανάπτυξη και σχετικές ρυθμίσεις», άρθρο 4 

15) Το Ν. 1512/85 «περί τροπ/σης και συμπλήρωσης πολεοδομι- 
κών διατάξεων, άρθρο 8, παράγραφος 15 

16) Την εγκύκλιο του Υπουργείου Χ.Ο.Π. άρθρο 8 παρ. 15 

17) Την υπ’ αρ. 46α/1986 Απόφαση του Κοινοτικού Συμβουλίου 
της φυλής. 

18) Το Π.Δ. 183/1986 με θέμα «έγκριση τροποποιήσεων σχεδίων 
πόλεων κ.λ.π. 

19) Την 5η/3η/18.9.87 σύμφωνη γνωμοδότηση του Συμβουλίου 
ΧΟΠ. Νομού Αττικής. 

20) Την υπ’ αρ. οικ. 361067/23.9.87 απόφαση Νομάρχη Αττικής 
«περί Αναστολής χορήγησης οικοδομικών αδειών στο εγκεκριμένο σχέ¬ 
διο φυλής» 

21) Το 1583/11.12.87 έγγραφο κοινότητος Φυλής και την 57/ 
1987 Απόφαση του κοινοτικού Συμβουλίου Φυλής (11η Συνε¬ 
δρίαση) 

22) Την 7η/2η/11.12.87 σύμφωνη γνωμοδότηση του Συμβουλίου 
Χ.Ο.Π. Νομού Αττικής 

23) Την 361265/87 Απόφασή μας περί «Αναστολής χορήγησης οι¬ 
κοδομικών αδειών στο εγκεκριμένο σχέδιο της κοινότητας φυλής» 

24) Την 3η/3η/ 23.2.1988 σύμφωνη γνωμοδότηση του Συμβου¬ 
λίου Χ.Ο.Π. Νομού Αττικής, αποφασίζουμε: 

Εγκρίνουμε την παράταση της προθεσμίας αναστολής χορήγησης οι¬ 
κοδομικών αδειών σε όλο το εγκεκριμένο σχέδιο της κοινότητας φυλής 
κατα (3) τρεις μήνες από την λήξη της προθεσμίας της 361265/ 
16.12.87 Απόφασής μας. 

Η αναστολή αυτή θα διακοπεί αυτοδίκαια την ημέρα δημοσίευσης 
της Απόφασης έγκρισης Αναθεώρησης του σχεδίου φυλής εφ’ όσον γίνει 
μέσα στο παραπάνω τρίμηνο παράτασης αναστολής. 

Η Νομαρχούσα Δ/ντρια 
Α. ΖΑΧΑΡΟΠΟΥΛΟΥ 

•V 6 · 147 (3) 

Αναστολή οικοδομικών εργασιών και χορήγησης οικοδομικών αδειών, 
στα Ο.Τ. 204 και 205, περιοχή 92, που περικλείεται από τις οδούς 
Μηλιαράκη, Κουρτίδου, Σταθάτου και Ρεγκούκου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
Συνεδρίαση 3η της 25ης Ιανουάριου 1988 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.23 Ν.Δ/ 
γματος, όπως συμπληρώθηκε με το άρθρο 1 του Ν. 551/77 (Φ.Ε.Κ. 
68Α). 

2. Το από 29.12.1986 Π.Δ. (Φ.Ε.Κ. 16/21.1.87, τεύχος Δ) και 
ειδικότερα το άρθρο 1 παρ. 1 σχετικά με την αρμοδιότητα επιβολής από 
το Δημοτικό Συμβούλιο του Δήμου Αθηναίων αναστολής εκδόσεως οι¬ 
κοδομικών αδειών. 


3 . Ολόκληρο το σχετικό φάκελο και μετά τη συζήτηση που έγινε, 
αποφαζίζει ομόφωνα: 

Εγκρίνει την αναστολή χορήγησης οικοδομικών αδειών για ένα 
χρόνο στα Ο.Τ. 204 και 205, περιοχής 92, του ρυμοτομικού σχεδίου 
της Αθήνας, μεταξύ των οδών Μηλιαράκη, Κουρτίδου, Σταθάτου και 
Ρεγκούκου όπως φαίνεται να περικλείεται με κυανή γραμμή στο διά¬ 
γραμμα σε κλίμακα 1:500 που συνοδεύει την απόφαση, προκειμένου να 
ολοκληρωθεί η μελέτη ανάπλασης της περιοχής και η αναγκαία τροπο¬ 
ποίηση του εγκεκριμένου ρυμοτομικού σχεδίου. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 24 Φεβρουάριου 1988 
Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΑΘΗΝΑΙΩΝ 
ΠΕΡΙΟΧΗ 92 (ΤΡΕΙΣ ΓΕΦΥΡΕΣ) 

ΚΛΙΜΑΚΑ 1 500 , 

Αριθ. 91 (4) 

Αναστολή οικοδομικών εργασιών και χορήγησης οικοδομικών αδειών, 
στα Ο.Τ. 23, 24, 25, 34, 35, περιοχή 69, στα Κουντουριώ- 
τικα. 

ΤΟ ΔΗΜΟΤΙΚΟ ΣΤΜΒΟΤΛΙΟ ΑΘΗΝΑΙΩΝ 
Συνεδρίαση 3η της 25ης Ιανουάριου 1988 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.23 Ν.Δ/ 
γματος, όπως συμπληρώθηκε με το άρθρο 1 του Ν. 551/77 (Φ.Ε.Κ. 
68Α). 

2. Το από 29.12.1986 Π.Δ. (Φ.Ε.Κ. 16/21.1.87, τεύχος Δ) και 
ειδικότερα το άρθρο 1 παρ. 1 σχετικά με την αρμοδιότητα επιβολής από 
το Δημοτικό Συμβούλιο του Δήμου Αθηναίων αναστολής εκδόσεως οι¬ 


κοδομικών αδειών. 

3. Ολόκληρο το σχετικό φάκελο και μετά τη συζήτηση που έγινε, 
αποφασίζει ομόφωνα: 

Εγκρίνει την αναστολή χορήγησης οικοδομικών αδειών για ένα 
χρόνο στα Ο.Τ. 23, 24, 25, 34, 35, περιοχή 69, του ρυμοτομικού σχε¬ 
δίου της Αθήνας, στα Κουντουριώτικα, όπως φαίνεται να περικλείεται 
με κυανή γραμμή στο διάγραμμα σε κλίμακα 1:500 που συνοδεύει την 
απόφαση, προκειμένου να εκπονηθεί η μελέτη ανάπλασης της περιοχής 
και η οιναγκαία τροποποίηση του εγκεκριμένου ρυμοτομικού σχεδίου.- 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 24 Φεβρουάριου 1988 
Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





